Årets Spotify Wrapped er klar

Det er blevet en tradition på linje med Apples julevideo og risengrød i december; Spotify Wrapped er begivenheden vi elsker at græmmes over. Jeg har eksempelvis lyttet til Spotify i 43.265 minutter i løbet af 2021 – Og det nummer, jeg har lyttet mest til er Abbas I Still Have Faith In You. Det udkom i september.

Og synes du det er småpinligt, kan jeg oplyse, at min femte mest lyttede musikgenre er … dansktop. Hvordan den så er sket? Hvis du også er typen, der kan lide at flashe din dårlige stil, så kan du nu finde Spotify Wrapped i din app på enten Android eller iPhone.

Igen i år er der informationer om de mest spillede numre, favoritkunstnere, genrer og endda en “musk-aura”. Nå ja og naturligvis samles de 100 numre, du har lyttet mest til, i en fiks spilliste, så du kan vende tilbage om et par år og krumme tæer.

Her er mine pinligheder. Hvordan er dine?

Samtidig har Spotify lanceret deres årlige toplister, så man kam sammenligne med resten af verden. Eksempelvis er det mest streamede album på verdensplan i år Olivia Rodrigos Sour, efterfulgt af Dua Lipas Future Nostalgia.

Hos Telia kan du få mobilabonnement med Spotify

Årets mest streamede nummer globalt er også fra Olivia Rodrigo, nemlig nummeret Drivers License, der er blevet afspillet mere end 1,1 milliarder gange.

Årets Spotify Wrapped er klar