Sådan var dit Spotify 2018

Hvis du har det som jeg, synes du sandsynligvis at din musiksmag egentlig er ret cool. Og hvis du har det som jeg, bliver du temmelig overrasket, når Spotify hver december akkumulerer dit år på musiktjenesten og afslører din sande musiksmag. Den tid er nu kommet og du kan tjekke din egen liste her: 2018 Wrapped.

I årets udgave får du naturligvis informationer om de fem numre, du oftest har spillet og de fem kunstnere du lytter mest til hen over året. Men der er også sjove informationer om den ældste sang, du har hørt. Hvilket musiknummer der var det første, du spillede i 2018 – og en del andet. Der er garanti for et par overraskelser.

For et par dage siden udgav Spotify også en liste over hvilke sange og kunstenere vi har lyttet mest til i året – både internationalt og herhjemme. Eksempelvis har Kim Larsen fået noget af et revival efter sin død. Han er den niende mest spillede kunstner i Danmark.

Spotify 2018: De fem mest spillede sange i Danmark
01. Sydpå – Bro
02. Langsom – Gilli
03. Kom Over – Kesi
04. God’s Plan – Drake
05. Strapped – Fool

Spotify 2018: De ti mest spillede kunstnere i Danmark
01. Drake
02. Post Malone
03. Gilli
04. XXXTentacion
05. Ed Sheeran
06. Khalid
07. Eminem
08. Kesi
09. Kim Larsen
10. Node

Sådan var dit Spotify 2018