Nu kan du se dit år på Spotify

55.740 minutter, eller knapt 39 døgn. Så lang tid har undertegnede brugt på Spotify i løbet af det seneste år. Hvad med dig? Spotify Wrapped er blevet frigivet og afslører som sædvanlig alle eventuelle dårlige vaner på musiktjenesten.

Den blev frigivet onsdag, lige i hælene på Apple Music Replay, der er en pendant til den populære Spotify-tradition.

Nyt er det, at Spotify i år giver deres bud på din “lyttepersonlighed”. Eksempelvis er jeg blevet bedømt som “den eventyrlystne”. Eller ENVU, som den hedder (Exploration, Newness, Variety, Uniqueness). Meget flatterende, når ens yndlingskunstner er et 40 år gammelt band.

Et par nedslag fra undertegnedes Wrapped 2022.

Vil du tjekke dit eget Spotify Wrapped 2022 kan du følge dette link på mobiltelefonen.

Nu kan du se dit år på Spotify